b'\n_START_ARTICLE_\nAl\xc2\xb7loclasita\n_START_SECTION_\nCaracter\xc3\xadstiques\n_START_PARAGRAPH_\nL\'al\xc2\xb7loclasita \xc3\xa9s un sulfur de f\xc3\xb3rmula qu\xc3\xadmica Co\xe2\x82\x81\xe2\x82\x8b\xe2\x82\x93Fe\xe2\x82\x93AsS. Cristal\xc2\xb7litza en el sistema monocl\xc3\xadnic. Els cristalls s\xc3\xb3n prism\xc3\xa0tics, paral\xc2\xb7lels a [010], de fins a 5 mil\xc2\xb7l\xc3\xadmetres, en agregats columnars o radials; comunament massiva. La seva duresa a l\'escala de Mohs \xc3\xa9s 5. \xc3\x89s un mineral dimorf del glaucodot._NEWLINE_Segons la classificaci\xc3\xb3 de Nickel-Strunz, l\'al\xc2\xb7loclasita pertany a "02.EA: Sulfurs met\xc3\xa0l\xc2\xb7lics, M:S = 1:2, amb Fe, Co, Ni, PGE, etc." juntament amb els seg\xc3\xbcents minerals: aurostibita, bambolla\xc3\xafta, cattierita, erlichmanita, fukuchilita, geversita, hauerita, insizwa\xc3\xafta, kruta\xc3\xafta, laurita, penrose\xc3\xafta, pirita, sperrylita, trogtalita, vaesita, villamaninita, dzharkenita, gaotai\xc3\xafta, costibita, ferroselita, frohbergita, glaucodot, kullerudita, marcassita, mattagamita, paracostibita, pararammelsbergita, oenita, anduo\xc3\xafta, clinosafflorita, l\xc3\xb6llingita, nisbita, omei\xc3\xafta, paxita, rammelsbergita, safflorita, sein\xc3\xa4jokita, arsenopirita, gudmundita, osarsita, ruarsita, cobaltita, gersdorffita, hollingworthita, irarsita, jolliffe\xc3\xafta, krutovita, maslovita, michenerita, padma\xc3\xafta, platarsita, testibiopal\xc2\xb7ladita, tolovkita, ullmannita, willyamita, changchengita, mayingita, hollingsworthita, kalunga\xc3\xafta, milota\xc3\xafta, urvantsevita i rheni\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en filons de calcita o de quars de baixa temperatura, d\'origen hidrotermal. Tamb\xc3\xa9 en roca metam\xc3\xb2rfica recristal\xc2\xb7litzada i silicificada. Sol trobar-se associada a altres minerals com: or, plata, glaucodot, cobaltita, arsenopirita, emplectita, bismutinita, esfalerita, calcita i quars. Va ser descoberta l\'any 1866 a la mina Elizabeth, a Oravi\xc5\xa3a, al comtat de Cara\xc5\x9f-Severin (Romania).'